S Verb choo bildet s Partizip immer oni de Vorsilbe /g-/;  loo und afange/afoo chönet degege d Partizipie oni oder mit dere Vorsilbe bilde: Er het s elai loo/gloo, Si het afange/agfange lache.. E uffälligi Bsunderhait isch, as die vier Verbe goo, choo, loo und foo verdopplet werdet, wenn si zäme miteme Infinitiv brucht werdet: Er got go poschte. Si chunt s morn cho hole. Lo da lo si! S foot gli afo regne. Die Verdopplige chönet selber nomol verdopplet werde (gogo, goge, chogo, choge): Er got goge poschte. Si chönet au abgschwächt werde (ge, gi, afe): S foot glii afe regne.